Indhold

# Fejlmeddelelse

Definerer den fejlmeddelelse, der vises, når der indtastes ugyldige data i en celle.

Du kan også starte en makro med en fejlmeddelelse. Et eksempel på en sådan makro er vist sidst på denne side.

For at tilgå denne kommando...

#### Fra menulinen:

Vælg Data ▸ Validering ▸ Fejlmeddelelse

#### Fra brugerfladen med faneblade:

I menuen Data på fanebladet Data, vælg Validering ▸ Fejlmeddelelse-fanebladet.

## Vis fejlmeddelelse når ugyldige værdier indtastes.

Viser den fejlmeddelelser du indtaster i Indholds området når ugyldige data indtastes i en celle. Hvis den er aktiveret, vil meddelelsen vises for at forhindre ugyldig indtastning.

I begge tilfælde, hvis du vælger "Stop", bliver det ugyldige element slettet og foregående værdi bliver genindsat i cellen. Det samme gælder, hvis du lukker dialogerne "Advarsel" og "Information" ved at klikke knappen Annullér. Hvis du lukker dialogerne med knappen OK, bliver det ugyldige element ikke slettet.

## Indhold

### Handling

Vælg den handling som skal udføres, når ugyldige data skrives ind i en celle.

- Handlingen Stop afviser det ugyldige element og viser en dialog, som du er nødt til at lukke ved at klikke på OK.

- Handlingerne Advarsel og Information viser en dialog, som kan lukkes ved at klikke på OK eller Annullér. Det ugyldige element afvises kun, når du klikker på Annullér.

- Handlingen Afvis i stilhed beholder den aktuelle celleværdi og viser ikke en dialog.

### Gennemse

Åbner dialogen Makro, hvor du kan vælge makroen, der udføres, når ugyldige data bliver indtastet i en celle. Makroen bliver udført efter at fejlmeddelelsen er vist.

### Titel

Indtast titlen på makroen eller den fejlmeddelelse, som du ønsker at vise, når ugyldige data bliver indtastet i en celle.

### Fejlmeddelelse

Indtast meddelelsen som du vil vise, når ugyldige data bliver indtastet i en celle.

### Eksempelmakro:

Herunder er der en eksempelfunktion, der kan kaldes, når der sker en fejl. Bemærk, at makroen tager 2 parametre ind ind, der videre sendes af LibreOffice, når funktionen kaldes:

- Celleværdi: Den værdi brugeren indtastede, som en streng.

- Celleadresse: Adressen på den celle, hvor værdien blev indtastet, som en streng, indledt med arknavnet (for eksempel: "Ark1.A1").

Funktionen skal returnere en Boolsk værdi. Hvis den returnerer True (sand), beholdes den indtastede værdi. Hvis funktionen returnerer False (falsk), slettes den indtastede værdi og den forrige værdi genskabes.

        Function ExampleValidity(CellValue as String, CellAddress as String) as Boolean
            Dim msg as String
            Dim iAnswer as Integer
            Dim MB_FLAGS as Integer
            msg = "Ugyldig værdi: " & "'" & Celleværdi & "'"
            msg = msg & " i cellen: " & "'" & Celleadresse & "'"
            msg = msg & Chr(10) & "Acceptér alligevel?"
            MB_FLAGS = MB_YESNO + MB_ICONEXCLAMATION + MB_DEFBUTTON2
            iAnswer = MsgBox (msg , MB_FLAGS, "Fejlmeddelelse")
            ExampleValidity = (iAnswer = IDYES)
        End Function

Relaterede emner

Validering

Støt os venligst!