Indhold

# Generelt

Sætter de generelle indstillinger til eksport af dit dokument til en PDF-fil. Område, billeder, vandmærke, formularer og andre parametre.

For at tilgå denne kommando...

#### Fra menulinen:

Vælg Filer ▸ Eksportér som ▸ Eksportér som PDF ▸ (fanebladet) Generelt.

Vælg Filer ▸ Eksportér og vælg derefter PDF som filformat, klik på Eksportér.

#### Fra brugerfladen med faneblade:

På fanebladet Filer, vælg Eksportér og vælg derefter PDF som filformat, klik på Eksportér.

I menuen Filer på fanebladet Filer, vælg Eksportér som PDF.

I menen Filer på fanebladet Filer, vælg Eksportér, vælg derefter filformatet PDF, klik på Eksportér.

#### Fra værktøjslinjer:

Eksportér som PDF

## Område

Sætter eksportindstillingerne for sider, der skal medtages i PDF-filen.

### Alle

Eksporterer alle definerede udskrivningsområder. Hvis der ikke er defineret noget udskrivningsområde, eksporteres hele dokumentet.

### Sider

Eksporterer de sider, du skriver i feltet.

Til eksport af et sideinterval bruger du formatet 3-6. Til eksport af enkeltsider bruger du formatet 7;9;11. Hvis du vil, kan du eksportere en kombination af sideintervaller og enkeltsider ved at bruge et format som 3-6;8;10;12.

### Markering

Eksporterer den aktuelle markering.

### Vis PDF efter eksport

Åbner det eksporterede dokument i systemets standard PDF-viser.

## Billeder

Sætter PDF-eksportindstillingerne for billeder i dit dokument.

### Tabsfri kompression

Vælger en tabsfri kompression af billeder. Alle pixels beholdes.

### JPEG-kompression

Vælg et JPEG-kompressionsniveau. Med et højt kvalitetsniveau bevares næsten alle pixels. Med et lavt kvalitetsniveau mistes nogle pixels og der opstår forvrængninger, men filstørrelserne formindskes.

### Kvalitet

Indtast JPEG-komprimeringens kvalitetsniveauet .

### Skifte billedopløsning

Vælg for at omsample eller reducere billederne til et lavere antal pixels pr. tomme.

Vælg ny opløsning til billederne.

EPS-billeder med indlejrede forhåndsvisninger eksporteres kun som forhåndsvisninger. EPS-billeder uden indlejrede forhåndsvisninger eksporteres som tomme pladsholdere.

## Vandmærke

Tilføj en centreret, lodret, lysegrøn vandmærketekst til sidens baggrund. Vandmærket er ikke en del af kildedokumentet.

### Underskriv med vandmærke

Marker for at aktivere underskrift med vandmærke.

### Tekst

Indsæt teksten til underskrift med vandmærke.

Du kan ikke justere vandmærkets placering, orientering og størrelse. Vandmærket lagres ikke i kildedokumentet,

## Generelt

Sætter generelle indstillinger af PDF-eksport.

### PDF-version

Vælg PDF-formatet for at eksportere dokumentet.

### Universal tilgængelighed (PDF/UA)

Opretter en PDF/UA-fil (UA = universal accessibility), der lever op til kravene i PDF/UA (ISO 14289) specifikationerne.

Opmærket PDF (med tags) bliver automatisk slået til og kan ikke slås fra, når PDF/UA er valgt.

### Hybrid PDF (indlejret ODF-fil)

Denne indstilling sætter dig i stand til at eksportere dokumentet som en .pdf-fil, der indeholder to filformater: PDF og ODF. I PDF-visere optræder den som en almindelig .pdf-fil og den forbliver fuldt redigerbar i LibreOffice.

## Formularer

### Opret PDF-formular

Vælg for at oprette en PDF-formular. Den kan udfyldes og udskrives af brugeren af PDF-dokumentet.

### Indsendelsesformat

Vælg format til indsendelse af formularer inde fra PDF-filen.

Vælg det dataformat, du vil modtage fra indsenderen: FDF (Forms Data Format), PDF, HTML eller XML.

Denne indstilling tilsidesætter kontrolelementets URL-egenskab, som indstiller i dokumentet.

### Tillad dubletter af feltnavne

Lader dig at bruge det samme feltnavn på flere felter in den genererede PDF-fil. Hvis deaktiveret, vil feltnavne blive eksporteret med genererede entydige navne.

## Struktur

Angiver indstillinger for diverse funktioner som konturer, kommentar, sidelayout.

### Opmærket PDF (tilføjer dokumentstruktur)

Vælg for at skrive PDF-mærker. Dette kan øge filstørrelsen enormt.

Opmærket PDF indeholder oplysninger om strukturen i dokumentindholdet. Dette kan hjælpe med at vise dokumentet på enheder med andre skærme og når der bruges skærmlæsnings-software.

### Eksportér disposition

Vælg for at eksportere alle overskrifter i Writer-dokumenter som PDF-bogmærker.

Kun afsnit med dispositionsniveau 1-10 vil blive eksporteret. Navnet på afsnitstypografien er uden betydning. For eksempel bliver standardudgaven af afsnitstypografien Titel ikke eksporteret, når dens dispositionsniveau er Ingen. For at se dispositionsniveauet for et afsnit, vælg Formatér ▸ Afsnit ▸ (fanebladet) Disposition og nummerering.

### Eksportér pladsholdere

Eksporterer udelukkende pladsholderens visuelle feltmarkering. Den eksporterede pladsholder er virkningsløs.

### Kommentarer som PDF-anmærkninger

Vælg for at eksportere kommentarer i Writer- og Calc-dokumenter som PDF-anmærkninger

### Kommentarer i margen

Vælg for at eksportere kommentarer i margenen af Writer-dokumenter, sådan som de vises i programmet. Bemærk, at dette medfører nedskalering, for hele dokumentet, af sideindholdet for at gøre plads til kommentarerne indenfor siden, uanset størrelsen af margenerne.

### Eksportér siden Noter

Eksportér også sidevisningen Noter i slutningen af det eksporterede PDF-præsentationsdokument.

### Eksportér kun siden Noter

Eksporterer kun sidevisninger af Noter.

### Eksportér skjulte sider

Eksporterer dokumentets skjulte dias.

### Eksport af hele ark

Ignorerer hvert arks papirformat, trykområde og vist/skjult status og placerer hvert ark (selv skjulte ark) på præcis en side, som er præcis så stor elller lille som nødvendigt for at tilpasse hele indholdet på arket.

### Eksportér indsatte tomme sider automatisk

Hvis slået til, eksporteres indsatte tomme sider automatisk til PDF-filen. Det er bedst, hvis du udskriver pdf-filen dobbeltsidet. Eksempel: I en bog er afsnitstypografien Kapitel indstillet til altid at begynde på en side med ulige sidetal. Hvis det foregående kapitel slutter på en side med ulige sidetal, indsætter LibreOffice en tom side med lige sidetal. Denne indstilling kontrollerer, om denne side med lige sidetal skal eksporteres eller ej.

### Brug reference XObjects

Denne indstilling påvirker, hvordan PDF-billeder eksporteres tilbage til PDF. Når denne indstilling er deaktiveret, medtages den første side PDF-data i uddata. PDF-eksporten fletter de brugte billeder, skrifttyper og andre ressourcer under eksporten. Dette er en kompleks handling, men resultatet kan ses i forskellige fremvisere. Når indstillingen er aktiveret, bruges opmærkningen reference XObjekt; dette er en simpel handling, men fremviserne skal understøtte denne opmærkning for at vise vektorbilleder. Ellers vises en en reservebitmap i fremviseren.

Relaterede emner

Generelt

Startvisning

Brugergrænseflade

Links

Sikkerhed

Digitale underskrifter

Eksportér som PDF

PDF-eksport kommandolinjeparametre

Støt os venligst!