Indhold

# Træk og slip med navigatoren

Navigatoren er et kraftfuldt værktøj til dokumentredigering og håndtering af indhold, som gør tekstredigering let med træk-og-slip-funktionerne

Du kan trække elementer fra navigatoren for hurtigt at indsætte krydshenvisninger i din tekst, oprette hyperlinks mellem elementer i eller udenfor dokumentet, eller kopiere elementer og deres indhold. Ved at bruge navigatoren kan du spare tid, fordi du kan reducere antallet af museklik og undgå unødvendige dialoger.

## Træk og slip af overskrifter

For at trække en overskrift fra navigatoren, klik på overskriften og træk den til dokumentet. De følgende handlinger er mulige, men det afhænger af elementet, som trækkes, og af sammenhængen.

Handling | Beskrivelse og resultater
--- | ---
Hyperlink | Indsætter et hyperlink til overskriften. Det viste indhold er overskriftsteksten.
Sektionskæde | Indsætter overskriften og hele dens indhold som en kædet sektion. Sektionen er skrivebeskyttet.
Sektions-kopi | Kopierer overskriften og hele dens indhold og indsætter det i en ubeskyttet sektion. Der oprettes ingen kæde mellem kilden og målet.
Sidetal (uden typografi) Kapitel Tekst, der henvises til Ovenfor – nedenfor Sidetal (med typografi) Tal Tal (ingen kontekst) Tal (fuld kontekst) | Krydshenvisningen for overskrift. Samme som Indsæt ▸ Felt ▸ Flere felter ▸ Krydshenvisninger, vælg Overskrifter i Typer og vælg den tilsvarende henvisningstype i Henvis med.

## Træk og slip af billeder, rammer OLE-objekter, tegneobjekter, sektioner og bogmærker

Når disse elementer indsættes fra navigatoren, vises de med Navn-egenskaben

Handling | Beskrivelse og resultater
--- | ---
Hyperlink | Indsætter et hyperlink til billedet, rammen, OLE-objektet, tegneobjektet, sektionen eller bogmærket. Elementet Navn vises i dokumentet.

## Træk og slip af fodnoter og slutnoter

Fodnoter og slutnoter slippes ligesom deres tilsvarende krydsreference-felter.

## Træk og slip af tabeller

Tabeller kan indsættes som hyperlink, sektionskæder eller kopieres.

Handling | Beskrivelse og resultater
--- | ---
Hyperlink | Indsætter et hyperlink til tabellen. Tabelnavnet vises i dokumentet.
Sektionskæde | Indsætter tabellen indpakket i en skrivebeskyttet sektion. Tabellen vises i sin helhed. Indholdet af den kædede tabel ændres, når indholdet i kildetabellen ændres.
Sektions-kopi | Indsætter en kopi af tabellen indpakket i en skrivebeskyttet sektion. Tabellen vises i sin helhed. Indholdet af den kopierede tabel er uafhængigt af ændringer i kildetabellen.

Relaterede emner

Navigator til dokumentoversigt

Træk og slip i et LibreOffice-dokument

Støt os venligst!